Poliisi tutkii Päivi Räsäsen vanhan kannanoton homoista – Räsänen kieltäytyy muuttamasta viestintäänsä edes mahdollisen tuomion jälkeen

Valtakunnansyyttäjän mukaan on syytä epäillä, että homoseksuaaleja on halvennettu heidän ihmisarvoaan loukkaavalla tavalla.

Valtakunnansyyttäjä Raija Toiviainen on määrännyt esitutkinnan kristillisdemokraattien kansanedustajan Päivi Räsäsen kirjoituksesta ”Mieheksi ja naiseksi hän heidät loi”.

Kyseessä on Suomen Luther-säätiön vuonna 2004 julkaisema kirkko- ja yhteiskuntapoliittinen, seksuaalisuutta ja avioliittoa koskeva kannanotto, joka liittyy Raamattuun ja sen tulkintaan.